stanford-oval/wikipedia huggingface dataset:
Milnen epäyhtälö

Matematiikassa Milnen epäyhtälö on positiivisia reaalilukuja koskeva epäyhtälö. Olkoot  a_{1},\ldots ,a_{n} ja  b_{1},\ldots ,b_{n} positiivisia reaalilukuja. Tällöin  \left(\sum _{i=1}^{n}(a_{i}+b_{i})\right)\left(\sum _{i=1}^{n}{\frac {a_{i}b_{i}}{a_{i}+b_{i}}}\right)\leq \left(\sum _{i=1}^{n}a_{i}\right)\left(\sum _{i=1}^{n}b_{i}\right).
Niin sanotun yleistetyn Milnen epäyhtälön mukaan kolmelle positiiviselle reaalijonoille  a_{1},\ldots ,a_{n},  b_{1},\ldots ,b_{n} ja  c_{1},\ldots ,c_{n} on voimassa  \left(\sum _{i=1}^{n}(a_{i}+b_{i}+c_{i})\right)\left(\sum _{i=1}^{n}{\frac {a_{i}b_{i}+b_{i}c_{i}+a_{i}c_{i}}{a_{i}+b_{i}+c_{i}}}\right)\left(\sum _{i=1}^{n}{\frac {a_{i}b_{i}c_{i}}{a_{i}b_{i}+b_{i}c_{i}+a_{i}c_{i}}}\right)\leq \left(\sum _{i=1}^{n}a_{i}\right)\left(\sum _{i=1}^{n}b_{i}\right)\left(\sum _{i=1}^{n}c_{i}\right).
Bellflower (Kalifornia)

Bellflowerin sijainti Los Angelesin piirikunnassa.
Bellflower on kaupunki Kaliforniassa Los Angelesin piirikunnan kaakkoisosassa. Sen vuonna 2016 arvioitu väkiluku on 77 790.
Bellflowerin väestön keskimääräinen ikä on 30 vuotta. Alue on monikulttuurista ja väestön suurimman etnisen ryhmän muodostavat latinot.
Bellflowin asuntokannasta yli puolet on vuokra-asuntoja.
Linné-mitali

Linné-mitali
Linné-mitali (engl. Linnean Medal) on Linnean Societyn vuosittain jakama mitali ansioista biologian aloilla. Ennen vuotta 1976 se tunnettiin Linnean Societyn kultamitalin nimellä.
Linné-mitalien jakaminen aloitettiin vuonna 1888. Vuodesta 1958 mitali on ollut tapana myöntää kahdelle tutkijalle vuosittain.
Luettelo mitalin saajista

Lähde:The Linnean Medal
Luettelo mitalin saajista > 1800-luku

1888: Joseph Dalton Hooker ja Richard Owen
1889: Alphonse Pyramus de Candolle
1890: Thomas Henry Huxley
1891: Jean Baptiste Édouard Bornet
1892: Alfred Russel Wallace
1893: Daniel Oliver
1894: Ernst Haeckel
1895: Ferdinand Julius Cohn
1896: George James Allman
1897: Jacob Georg Agardh
1898: George Charles Wallich
1899: John Gilbert Baker
1900: Alfred Newton
Luettelo mitalin saajista > 2000-luku

2001: Chris Humphries ja Gareth J. Nelson
2002: Sherwin Carlquist ja William J. Kennedy
2003: Pieter Baas ja Bryan Campbell Clarke
2004: Geoffrey Allen Boxshall ja John Dransfield
2005: Paula Rudall ja Andrew Smith
2006: David Mabberley ja Richard A. Fortey
2007: Phil Cribb ja Thomas Cavalier-Smith
2008: Jeffrey Duckett ja Stephen Donovan
2009: Peter Shaw Ashton ja Michael Akam
2010: Dianne Edwards ja Derek Yalden
2011: Brian Coppins ja H. Charles Godfray
2012: Stephen Blackmore ja Peter Holland
2013: Kingsley Wayne Dixon
2014: Niels Kristensen ja Hans Walter Lack
2015: Engik Soepadmo, Claus Nielsen ja Rosmarie Honegger
2016: Sandra Knapp ja Georgina Mace
2017: Charlie Jarvis ja David Rollinson
2018: Sophien Kamoun ja Kamaljit Bawa
2019: Samuel Turvey ja Vicki Funk
2020: Juliet Brodie ja Ben Sheldon
2021: Mary Jane West-Eberhard ja Shahina Ghazanfar
2022: Sebsebe Demissew ja Rohan Pethiyagoda
2023: Sandra Díaz
Aiheesta muualla

Mitali Linnean Societyn sivuilla (englanniksi)
Liisa Hietanen

| Liisa Hietanen> Henkilötiedot |
| --- | --- |
Syntynyt: 1981 Lohja
Taiteilija
Aktiivisena:  2009–
Ala:  kuvanveistäjä
Kuuluisimpia töitä:  Kyläläisiä-teossarja
Liisa Hietanen (s. 1981 Lohja) on suomalainen kuvanveistäjä, joka toteuttaa työnsä virkkaamalla. Hän on tehnyt muun muassa erilaisia esineitä sekä Kyläläisiä-teossarjaa, johon Hietanen on ikuistanut Hämeenkyrössä tapaamiaan ihmisiä.
Elämäkerta

Hietanen opiskeli muotoilua Lahden muotoiluinstituutissa 2003–2007 ja valmistui kuvataiteilijaksi Tampereen ammattikorkeakoulusta 2012.
Hietanen löysi taidekoulussa virkkaamisen ja teki vuonna 2009 ensimmäisen virkatun hahmonsa, Pirkon. Pirkko on ihmisenkokoinen taideteos, joka esittää nurkassa karttakeppi kädessä seisovaa opettajaa. Hietasen mukaan idea teokselle tuli siitä, että uutisissa puhuttiin silloin paljon opettajien voimattomuudesta käytöshäiriöisten oppilaiden suhteen. Sen piti olla ainutlaatuinen työ, mutta Hietanen jatkoikin virkkausta myös sen jälkeen. Hän alkoi nähdä virkkaamisen tapana veistää.
Hietasen ensimmäinen yksityisnäyttely oli vuonna 2011 Tampereella Galleria Rajatilassa, johon hän toteutti installaationa teoksen Vapaa, joka oli tarkasti yksi yhteen -koossa toteutettu virkattu vessa. Teos oli yksityiskohtainen kuva tavallisesta vessasta lavuaareineen ja WC-Ankka-pulloineen.
Hietanen muutti perheineen vuonna 2012 Hämeenkyrön Kyröskoskelle ja alkoi työstää siellä teossarjaa Kyläläisiä. Hän valitsee teoksia varten mallinsa Hämeenkyrön asukkaista, ja hän on kohdannut mallinsa esimerkiksi kirjastossa, pukuhuoneessa tai koiraa ulkoiluttamassa. Hietanen asettaa uudet teoksensa ensin esille Hämeenkyrössä. Paikkoja ei kuitenkaan ilmoitella etukäteen, joten uuden Kyläläiset-teoksen ensijulkaisu saattaa olla missä vain, kuten kukkakaupassa, kirjastossa tai kodinkoneliikkeessä.
Hietasen ensimmäinen museonäyttely avattiin helmikuussa 2022 Tampereen taidemuseossa. Hietanen sai Suomen Taiteilijaseuran kuvataiteilijapalkinnon vuonna 2022.
Tyyli ja tekniikka

Hietanen virkkaa ja neuloo teoksensa. Yhden ihmishahmon toteuttaminen on hidas prosessi, ja siihen menee useita kuukausia. Hietanen pyrkii myös luomaan töistään mahdollisimman aidon näköisiä, ja esimerkiksi ennen Veli-teosta hän mittasi veljensä pituuden, hartianleveyden ja rinnanympäryksen sekä valokuvasi tämän joka puolelta. Hietasen itsensä mukaan teoksissa on kyse myös ihmisten konkreettisesta kohtaamisesta. Hitaat käsityömenetelmät mahdollistavat hitaita kohtaamisia sosiaalisen median nopeiden ja ohuiden kohtaamisen vastapainoksi. Hietanen siis pyrkii myös tutustumaan malleihinsa työn ohella.
Hietanen hitsaa teostensa rungon harjateräksestä, ja rungon päälle tulee vanua ja vaahtomuovia. Jalkaosaan valetaan betonia, jotta seisovat hahmot pysyvät pystyssä. Hietanen aloittaa virkkaamisen vasta, kun hahmo on kankaiden avulla ommeltu oikeaan muotoonsa.
Ihmishahmojen lisäksi Hietanen on virkannut muun muassa pienempiä esineitä. Hän on kiinnostunut muun muassa ruoasta ja sen kulttuurihistoriasta ja on virkannut esimerkiksi pikanuudeliannoksen Arabian posliinilautasella.
Aiheesta muualla

Liisa Hietasen verkkosivut
Brayan Beckeles

| Henkilötiedot |
| --- | --- | --- | --- |
Koko nimi: Brayan Antonio Beckeles
Syntymäaika: 28. marraskuuta 1985 (ikä 38)
Syntymäpaikka: La Ceiba, Honduras
Pelipaikka: oikea laitapuolustaja
Pituus: 186 cm
Seura
Seura: Necaxa
Pelinumero: 2
Seurat
| Vuodet | Seura | O | (M) |
| 2006–2011 | Vida | 94 | (3) |
| 2011–2014 | Olimpia | 90 | (4) |
| 2014–2015 | Boavista | 26 | (0) |
| 2015– | Necaxa | 13 | (0) |
| Yhteensä | Yhteensä | 223 | (7) |
Maajoukkue
| 2010– | Honduras | 42 | (1) |
 Seurajoukkueuran tilastot kattavat vain kansalliset sarjat, päivitetty 22. elokuuta 2016.  Maajoukkueuran tilastot päivitetty 22. elokuuta 2016.
Brayan Antonio Beckeles (s. 28. marraskuuta 1985 La Ceiba, Honduras) on hondurasilainen jalkapalloilija. Pelipaikaltaan hän on oikea laitapuolustaja. Beckeles edustaa Meksikon Primera Divisiónissa pelaavaa Necaxaa.
Loudon Wainwright III

| Loudon Wainwright III |
| --- | --- |
 Loudon Wainwright esiintymässä Kent State Folk Festivalilla Ohiossa 2006.
Henkilötiedot
Syntynyt: 5. syyskuuta 1946 (ikä 78) Chapel Hill, Pohjois-Carolina, Yhdysvallat
Muusikko
Aktiivisena:  1967–
Tyylilajit:  folk, rock, blues
Soittimet:  kitara, piano, banjo, lyömäsoittimet, ukulele
Levy-yhtiöt:  Atlantic Records, Columbia, Legacy, Arista, Radar, Rounder, Silvertone, Charisma, Virgin, Hannibal, Red House, Sanctuary Records, Sovereign Artists, Concord
Aiheesta muualla
www.lw3.com
  [ Muokkaa Wikidatassa ] [ ohje ]  
Loudon Snowden Wainwright III (s. 5. syyskuuta 1946) on yhdysvaltalainen laulaja-lauluntekijä, folk-laulaja, humoristi ja näyttelijä. Hän on Rufus Wainwrightin ja Martha Wainwrightin isä ja folk-laulaja Kate McGarriglen entinen aviomies.
Biografia

Wainwright syntyi Chapel Hillissä, Pohjois-Carolinassa ja vietti lapsuutensa Bedfordissa, Westchesterin piirikunnassa New Yorkissa sekä Beverly Hillsissä Kaliforniassa. Hänen isänsä Loudon Wainwright, Jr. työskenteli Life-lehden kolumnistina ja toimittajana. Wainwrightin sisko Sloan Wainwright on myös laulaja.
Wainwrightin mukaan hän sai innostuksensa musiikin soittamiseen nähtyään Bob Dylanin esiintyvän Newport Folk Festivalilla vuonna 1962. Hän aloitti näyttelijänopinnot Pittsburghissa, mutta keskeytti ne 1967. Wainwright sai ensimmäisen levytyssopimuksena Atlantic Recordsin kanssa vuonna 1969, ja hänen esikoisalbuminsa ilmestyi vuotta myöhemmin.
Wainwrightille ovat tyypillisiä humoristiset, nokkelat ja tunnustukselliset sanoitukset, joissa hän käsittelee mm. perhe-elämäänsä. Hänet tunnetaan parhaiten vuoden 1972 hitistään "Dead Skunk (in the Middle of the Road)" sekä kolmen jakson verran M*A*S*H-televisiosarjassa näyttelemästään Kapteeni Calvin Spaldingista ("laulava kirurgi"). Wainwright on levyttänyt yli 20 albumia. Näistä High Wide & Handsome (2009) voitti folk-Grammyn vuonna 2010, minkä lisäksi myös albumit I'm Alright (1985) ja More Love Songs (1986) ovat olleet ehdokkaana.
Wainwright on näytellyt myös televisiosarjassa Undeclared, minkä lisäksi hänet on nähty mm. elokuvissa Lentäjä (The Aviator), Big Fish, Elizabethtown, 40 v. ja neitsyt (The 40-Year-Old Virgin) sekä Paksuna (Knocked Up), jonka musiikin hän myös sävelsi.
Diskografia > Studioalbumit

Loudon Wainwright III (1970)
Album II (1971)
Album III (1972)
Attempted Mustache (1973)
Unrequited (1975)
T Shirt (1976)
Final Exam (1978)
Fame and Wealth (1983)
I'm Alright (1985)
More Love Songs (1986)
Therapy (1989)
History (1992)
Grown Man (1995)
Little Ship (1997)
Social Studies (1999)
Last Man on Earth (2001)
Here Come the Choppers (2005)
Strange Weirdos (2007)
Recovery (2008)
High Wide & Handsome: The Charlie Poole Project (2009)
Diskografia > Livealbumit

A Live One (1979)
Career Moves (1993)
BBC Sessions (1998)
So Damn Happy (2003)
Diskografia > Kokoelmat

One Man Guy: The Best of Loudon Wainwright III 1982-1986 (1994)
The Atlantic Recordings (2000)
Aiheesta muualla

Viralliset kotisivut (Arkistoitu – Internet Archive)
Lidia Kopania

| Lidia Kopania |
| --- | --- |

Henkilötiedot
Syntynyt: 12. toukokuuta 1978 (ikä 46) Koluszki, Puola
Ammatti:  Laulaja
Muusikko
Tyylilajit:  pop
Levy-yhtiöt:  EMI Music Poland Sp. z o.o. 
Aiheesta muualla
www.lidiakopania.pl
  [ Muokkaa Wikidatassa ] [ ohje ]  
Lidia Kopania Moskovassa vuonna 2009.
Lidia Kopania-Przebindowska (s. 12. toukokuuta 1978 Koluszki, Puola) on puolalainen laulaja. Hän edusti Puolaa vuoden 2009 euroviisuissa kappaleella "I Don't Wanna Leave".
Diskografia > Albumit

2006 : Intuicja
2008 : Przed świtem
Diskografia > Singlet

1998 "Niezwykły dar"
2006 "Sleep"
2006 "Hold On"
2007 "Twe milczenie nie jest złotem"
2008 "Tamta Łza"
2008 "Rozmawiać z tobą chce"
2009 "I Don't Wanna Leave"
Aiheesta muualla

Lidia Kopanian viralliset sivut (puolaksi)
Lockerbie

| Lockerbie |
| --- | --- |
 Lockerbie
 Koordinaatit: 55°7′12″N, 3°21′25.2″W 
Valtio:  Yhdistynyt kuningaskunta
Itsehallintoalue:  Skotlanti
Hallintoalue:  Dumfries ja Galloway
Infobox OKVirheellinen NIMI-arvo: 
Lockerbien pääkatua
Lockerbie (['lɒkərbi], gaeliksi Locarbaidh) on pieni kaupunki lounaisessa Skotlannissa, Dumfries and Gallowayn alueella, noin 120 kilometrin päässä Glasgow'sta sekä noin 32 kilometrin päässä Englannin ja Skotlannin rajalta. Kaupungin väkiluku oli 4 009 vuonna 2001.
Lockerbien julkinen liikennejärjestelmä on hyvin kehittynyt kaupungin kokoon nähden. Kaupunki sijaitsee lähellä A74(M) -moottoritietä, ja siellä on myös rautatieasema. Paikallisesta punaisesta hiekkakivestä rakennettu kaupungintalo on keskustan hallitsevin maamerkki. Kaupungintalon läheisyydessä on toisen maailmansodan pronssinen muistomerkki.
Lockerbie on historiansa aikana toiminut sekä lampaiden että karjan kauppapaikkana. Rajan läheisyyden vuoksi karjakauppa oli alueen tärkein elinkeino vuosisatojen ajan. Kaupungissa järjestetään yhä lammashuutokauppoja.
Lockerbien pommi-isku

Kansainvälisesti Lockerbie muistetaan paikkana, mihin Pan Amin lento 103 syöksyi terroristien pommi-iskun takia 21. joulukuuta 1988. Suomessa tapaus tunnetaan yleisesti nimellä Lockerbien pommi-isku, mutta Yhdistyneessä kuningaskunnassa tapaus tunnetaan parhaiten nimellä Lockerbie Disaster ("Lockerbien katastrofi") tai pelkästään Lockerbie. Yksitoista Lockerbien asukasta kuoli koneen kappaleiden syöksyessä kaupunkiin Sherwood Crescentin alueelle. Putoamispaikalle muodostui suurehko kraatteri.
Lockerbie Academy

Lockerbie Academy on kaupungin julkinen lukio, josta tuli Lockerbien pommi-iskujen pelastustoiminnan päämaja. Akatemia perusti yhdessä newyorkilaisen Syracusen yliopiston kanssa stipendin, joka annetaan kahdelle ansioituneimmalle opiskelijalle. Pommi-iskussa kuoli kaikkiaan 35 Syracusen yliopiston opiskelijaa. Stipendin saajat viettävät Syracusen yliopistossa stipendin turvin yhden vuoden ennen kuin aloittavat varsinaiset yliopisto-opintonsa. Lockerbien akatemian rehtori Graham Herbert palkittiin marraskuussa 2003 Syracusen yliopiston Chancellor's Medal -palkinnolla erinomaisen opettajanuransa ansioista.
Akatemiassa Lockerbien pommi-iskun aikana opiskellut Helen Jones kuoli Lontoon pommi-iskuissa 7. heinäkuuta 2005. [lähde? ]
Lockheed C-130 Hercules

| Lockheed C-130 Hercules |
| --- | --- |
 Yhdysvaltain ilmavoimien Lockheed C-130 Hercules
Tyyppi:  STOL-sotilaskuljetuskone
Alkuperämaa:   Yhdysvallat
Valmistaja:  Lockheed Martin
Suunnittelija:  Willis Hawkins
Ensilento:  23. elokuuta 1954
Tila:  edelleen palveluskäytössä
Pääkäyttäjät:  Yhdysvaltain ilmavoimat
Valmistusmäärä:  yli 2 500 kpl (2015 tieto) 
Valmistusvuodet:  1954–
Yksikköhinta:  62 milj. USD
Muunnelmat:  Lockheed AC-130  Lockheed DC-130  Lockheed EC-130   Lockheed EC-130H Compass Call   Lockheed HC-130  Lockheed Martin KC-130  Lockheed LC-130  Lockheed MC-130  Lockheed RC-130 Lockheed WC-130   Lockheed L-100 Hercules  Lockheed Martin C-130J Super Hercules
Lockheed C-130 Hercules on nelimoottorinen potkuriturbiineilla varustettu rahtikone. Herculeesta on tehty yli 40 muunnelmaa, jotka palvelevat yli 50 maassa. Joulukuussa 2006 Herculeesta tuli B-52 Stratofortressin ja English Electric Canberran ohella kolmas lentokone, joka on palvellut alkuperäisellä asiakkaallaan (tässä tapauksessa Yhdysvaltain ilmavoimissa) yli 50 vuotta.
C-130 suunniteltiin joukkojenkuljetus- ja rahtikoneeksi. Se pystyy nousemaan ja laskeutumaan hyvin lyhyillä kiitoteillä. Nousua voidaan tehostaa vielä koneen kylkeen asennettavien kertakäyttöisten rakettien avulla (JATO). Monikäyttöiselle rungolle löytyi käyttöä vaihtelevissa tehtävissä mm. maahanlaskujoukot, asekoneena, pelastustehtävät, säätiedustelu, ilmatankkaus, ilmasammutustyöt ja loukkaantuneiden kuljetus. Koneella lennetään myös  huoltolentoja Antarktikselle (suksilla varustettu variantti LC-130). Herculeella ja sen muunnelmilla on pidempi keskeytymätön tuotanto kuin millään muulla sotilaslentokoneella.
Koneen viimeisin päivitys, C-130J Super Hercules toi mukanaan uutta tekniikkaa. Moottorit ovat uudet ja uusitun avioniikan johdosta kone tarvitsee aiempaa vähemmän miehistöä. Normaali miehitys tälle konemallille on 2 lentäjää ja rahdista vastaava. Navigaattoria ja lentomekaanikkoa ei enää tarvita.
Tekniset tiedot (C-130H)

Lähde:
Yleiset ominaisuudet
Miehistö: 2–3
Matkustajat:
92 matkustajaa tai
64 laskuvarjojääkäriä tai
74 potilasta paareilla + 2 lääkintämiestä
Pituus: &&&&&&&&&&&&&029.080000029,8 m
Kärkiväli: &&&&&&&&&&&&&040.040000040,4 m
Korkeus: &&&&&&&&&&&&&011.060000011,6 m
Siipipinta-ala: &&&&&&&&&&&&0162.0100000162,1 m²
Tyhjäpaino: &&&&&&&&&&038000.&&&&0038 000 kg
Suurin lentoonlähtöpaino: &&&&&&&&&&070300.&&&&0070 300 kg
Voimalaite: &&&&&&&&&&&&&&04.&&&&004 × Allison AE2100 -potkuriturbiinia; &&&&&&&&&&&03210.&&&&003 210 kW (&&&&&&&&&&&04366.&&&&004 366 hv) per moottori
Suoritusarvot
Suurin nopeus: &&&&&&&&&&&&0610.&&&&00610 km/h
Lentomatka: &&&&&&&&&&&03800.&&&&003 800 km
Lakikorkeus: &&&&&&&&&&010000.&&&&0010 000 m
Aiheesta muualla

Kuvia tai muita tiedostoja aiheesta Lockheed C-130 Hercules Wikimedia Commonsissa
Mona Dahle

| Mitalit> Maa:   Norja.Naisten käsipallo. Olympialaiset  | Mitalit> Maa:   Norja.Naisten käsipallo. Olympialaiset  | Mitalit> Maa:   Norja.Naisten käsipallo. Olympialaiset  | Maa:   Norja> Naisten käsipallo. |
| --- | --- | --- | --- |
|  Hopeaa | Barcelona 1992 | joukkuekilpailu |  |
Mona Dahle(-Sivertsen) (s. 24. elokuuta 1970 Trondheim) on norjalainen entinen käsipalloilija. Hän kuului hopeaa saaneeseen joukkueeseen vuoden 1992 kesäolympialaisissa Barcelonassa ja sijoittui joukkueineen lisäksi neljänneksi vuoden 1996 kesäolympialaisissa Atlantassa.
Beta Canum Venaticorum

| Beta Canum Venaticorum |
| --- | --- |

Bayerin designaatio:  Beta Canum Venaticorum, Beta CVn, β Canum Venaticorum β CVn, Bet CVn
Flamsteedin designaatio:  8 CVn
HD-designaatio:  HD 109358,
Muut designaatiot:  Chara, Asterion,  Gl 475, HR 4785, BD +42°2321, LHS 2579, LTT 13552, GCTP 2895.00, SAO 44230, FK5 470, LFT 924, NSV 5725, HIP 61317.
Fyysiset ominaisuudet
Absoluuttinen kirkkaus:  4,65 Mv
Valovoima:  1,20 aurinkoa
Spektriluokka:  G0 V
Väri-indeksi:  B-V 0,59  U-B 0,05
Lämpötila:  5 747 K
Massa:  1,08 M☉
Säde:  1,11 R☉
Muuttujatyyppi:  Luultavasti
Pyörimisnopeus:  < 3 km/s , pyörähdysaika
Metallipitoisuus:  97%
Ikä:  ~4 × 109
Astrometriset ominaisuudet
Tähdistö:  Ajokoirat Canes Venatici CVn
Rektaskensio (J2000):  12h 33m 44.5446s
Deklinaatio (J2000):  +41° 21′ 26.927″
Etäisyys:  valovuotta, parsekia
Parallaksi:  119,19 +/- 0,83 mas
Säteisnopeus:  +6,9 km/s
Ominaisliike:  RA -705,06  dekl. 292,93 mas/v
 Näkyy leveysasteiden 90° N  ja 49° S välillä. 
Beta Canum Venaticorum eli Chara on Ajokoirien tähdistön toiseksi kirkkain tähti.
Nimi Chara tarkoittaa kreikan kielessä iloa.
Se on noin 27,3 valovuoden päässä Maasta oleva G0V-tyypin tähti.
Chara on Aurinkoa muistuttava tähti, jonka massa, läpimitta ja kirkkaus ovat kaiken lisäksi lähellä Aurinkoa, ja se on melkein Auringon kaksonen. Tähti mm. pyörii suunnilleen samalla nopeudella kuin Aurinko.
Chara on kuitenkin Aurinkoa hieman vanhempi ja kirkkaampi tähti. Sen metallipitoisuus on hieman Aurinkoa alhaisempi.
Aikaisemmin Charaa arveltiin spektroskooppiseksi kaksoistähdeksi, mutta uusien tutkimusten mukaan tähdellä ei ole seuralaista. Siltä ei ole onnistuttu myöskään löytämään spektritutkimuksilla eksoplaneettaa tai kaukoputkella seuralaisena olevaa ruskeaa kääpiötä. Charalla toki saattaa seuralaisia olla, mutta useimmat muiden tähtien planeetat ovat vieläkin nykyisten havaintolaitteiden havaitsemiskyvyn alapuolella.
Charan kalsiumin Ca II-viivat ovat heikkoja, mikä kertoo tähden vanhasta iästä ja heikosta kromosfäärin aktiivisudesta.
Chara on havaittu röntgensäteilijäksi, mikä kertoo kuumasta koronasta tähden ympärillä.
Numerotietoja Charasta

etäisyys valovuosina 27,3
etäisyys parsekeina
näennäinen kirkkaus4,26  magnitudia
absoluuttinen kirkkaus MV magnitudia
spektriluokka G0 V
väri-indeksi B-V 0,59
säde R aurinkoina  <1,11 1,04?
massa M aurinkoina  <1,08 0,96?
visuaalinen luminositeetti LV  aurinkoina
todellinen luminositeetti (kokonaissäteily) aurinkoina 1,25
pintalämpötila T kelviniä 5860 (aurinko+80 kelviniä)
metallipitoisuus aurinkoina 0,59 -- 1,20 (0,9?)
ikä miljardia vuotta 5,6 -6,6?
pyörähdysaika 11,2 päivää?
auringonpilkkujakso  vuotta
elokelpoisen planeetan etäisyys olisi 1,1 AU
elokelpoisen planeetan kiertoaika olisi 1,1 vuotta
Aiheesta muualla

Chara SolStation. Viitattu 6.12.2006.
Astronomer announces shortlist of stellar candidates for habitable worlds  18.2.2006. SpaceRef.com. Viitattu 10.8.2006.[vanhentunut linkki]
β Canum Venaticorum Alcyone. Viitattu 10.8.2006.
| --- | --- |
Tähdet:  Cor Caroli, β CVn, 24 CVn, 20 CVn, 5 CVn, 25 CVn, 6 CVn, 21 CVn, 14 CVn, 3 CVn, La Superba, 23 CVn, α1 CVn, 2 CVn, TU CVn, 19 CVn, 17 CVn, 10 CVn, 4 CVn, 7 CVn, 11 CVn, 15 CVn, 9 CVn, R CVn, RS CVn
Eksoplaneetat:
Moderni keskustapuolue (Slovenia)

| Moderni keskustapuolue> Stranka modernega centra |
| --- | --- |
  
  
  
Perustettu:  2014
Lopetti:  2021
Johto:   Zdravko Počivalšek (pj.) 
Ideologia:   sosiaaliliberalismi  liberalismi  EU-myönteisyys 
Poliittinen kirjo:  keskusta, keskusta-vasemmisto
Toimisto:  Ljubljana, Slovenia
Kansalliskokous:  5 / 90
Europarlamentti:  0 / 8
Kuntavaltuustot:  91 / 2 750
Kansainväliset jäsenyydet:  – ALDE – Liberal International
Kotisivu:  www.strankasmc.si
Infobox OKVirheellinen NIMI-arvo: 
Moderni keskustapuolue (sloveeniksi Stranka modernega centra, lyh. SMC) oli slovenialainen liberaali puolue.
Historia

SMC sai alkunsa vuonna 2014 nimellä Miro Cerarin puolue (lyhennettiin myös SMC). Miro Cerar oli tuolloin vasta tullut mukaan politiikkaan, mutta onnistui keräämään laajan yleisön vastustamalla valtionyritys Telekomin yksityistämistä.. Puolue voitti vuonna 2014 järjestetyt ennenaikaiset vaalit ja Cerar nousi maansa pääministeriksi.
Puoluekokouksessaan maaliskuussa 2015 puolue päätti muuttaa nimeänsä nykyiseen muotoonsa. Cerarin mukaan uusi nimi heijastelee paremmin puolueen arvoja..
Vuoden 2019 eurovaaleissa puolueen ei onnistunut saada yhtäkään edustajaa läpi. Samana vuonna puolueen uudeksi puheenjohtajaksi valittiin Zdravko Počivalšek.
Maaliskuussa 2020 Cerar jätti puolueen, koska katsoi, ettei se enää edusta samoja arvoja kuin puolueen perustamishetkellä.
Ideologia ja näkemyksiä

Poliittiselta kirjoltaan puolue edustaa keskustaa. Puolue on sekä ALDE:n ja Liberal Internationalin täysjäsen.
SMC:n kantavia teemoja ovat oikeusvaltioperiaate, kestävä kehitys ja innovaatioihin kannustava ilmapiiri. Lisäksi puolue kannattaa mm. seuraavia asioita:
Vahvaa Euroopan unionia ja Länsi-Balkanin integraatiota.
Kansalaisten kannustamista käyttämään enemmän digitaalisia palveluita.
Opetusalan arvostuksen kasvattamista sekä alan ammattilaisten ammattitaidon kehittämistä.
Aggressiivisen verosuunnittelun kitkemistä.
Valtion omaisuuden taloudellista ja läpinäkyvää hallintaa.
Bl

Bl tarkoittaa seuraavia:
Pacific Airlines, IATA-koodi BL, lentoyhtiö
Bachelor of Law, B.L., yliopistotutkinto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bl”, voi hakea sivunnimihaulla, laajalla sivunnimihaulla tai tekstihaulla.
Bellin piirikunta (Texas)

Bellin piirikunta (engl. Bell County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 370 647. Piirikunnan hallintokeskus on Beltonin kaupunki. Piirikunta perustettiin vuonna 1850.
Aiheesta muualla

Kuvia tai muita tiedostoja aiheesta Bellin piirikunta (Texas) Wikimedia Commonsissa
Bjørvika

Bjørvika
Bjørvika ilmakuvassa.
Bjørvika (muinaisnorjaksi Bœjarvík) on lahti Oslossa sisemmän Oslovuonon perällä Gamlebyenin ja Akersnesetin välissä. Se kuului aiemmin Oslon satama-alueeseen. Nykyisin se on suurelta osin täyttömaata. Keskiaikainen rantaviiva on osin palautettu idässä Medeltidsparkenissa. Pohjoisessa kulkevat kadut Grønland ja Grønlandsleiret pitkin vanhaa rantaviivaa. Lännessä on Dronningens gate. Vielä toisen maailmansodan jälkeen meri ulottui melkein Østbanenille.